AU KUNINGA KOGUDUS, JERUUSALEMM
Shalom, sõbrad, tore taas teiega olla!
Loodan ja usun, et meie saade toob teile Aabrahami õnnistuse.
Räägin täna rõõmusõnumist,
mis pole täna ei populaarne ega moes.
Jumala rõõmusõnum õnnistab meid siiski alati.
Seepärast räägin täna õnnistusest ja elava Jumala evangeeliumist.
Jeesus ütles:
"Kui keegi tahab käia minu järel, siis ta salaku oma mina
ja võtku oma rist päevast päeva enese peale ja järgnegu mulle."
See on väga tähtis.
Paljud ei mõista neid Jeesuse sõnu ja õpetusi.
See oli uus õpetus.
Evangeelium ütleb otse, et kui tahame järgida Jumalat,
või Tema Võitut, Jeesust, elava Jumala Poega,
peame ennast unustama.
Peame püüdlema selle mõistmise ja ilmutuse tasandile.
Paluge Jumalalt ilmutust Jeesuse kohta,
samasugust, nagu oli Paulusel ja jüngritel.
Ärge rahulduge vaid sellega, et olete usklikud,
vaid taotlege praktilist jüngerlust.
Sel tasandil võime öelda nagu Ristija Johannes:
"Tema peab kasvama ja mina pean kahanema."
Seda Jumal meis otsibki.
Tean, et see pole kerge.
Paljud asjad püüavad meid takistada
ning röövida meilt elu tões ja usus.
On tähtis kuulata Messia sõnu.
Püha Vaim tuletab Jeesuse sõnu meelde.
"Kui keegi tahab minu järel käia, siis ta salaku oma mina
ja võtku oma rist päevast päeva enese peale
ja järgnegu mulle."
Ta ei öelnud, et võid Teda järgida, aga ka oma elu elada.
Meie elus on palju omi asju, millele me loodame,
ja millele me ei suuda 'ei' öelda.
Me pole valmis neid maha jätma.
Tahame neist kinni hoida ja samas Messiat järgida.
See ei õnnestu. Nii meil asjad korda ei lähe.
Paljud unistavad edust.
Nad usuvad, et edu tähendab palju raha,
inimeste austust, kuulsust, suurust, teadmisi ja oskusi,
kuid Jumala mõeldud kordaminek on Tema tahte teostamine.
Selle kordamineku annab Jumal neile, kes oma mina salgavad.
Nad elavad maa peal Messiale.
Nad elavad Jumala Sõnale ja Jumala tahtele.
Sellised inimesed on edukad.
Heebrealaste 11. peatükis räägitakse neist.
Maailm ei kõlvanud neile. Nad rändasid kõrbes,
kannatasid nälga ja janu, ega olnud mingi rikas rahvas.
Ma ei mõtle sellega, et te ei tohiks rikkad olla,
see on üks õnnistuse tagajärgi.
Me ei tohi siiski pühenduda vaid majanduslikule edule,
ega ka tervisele või mõnele muule kordaminekule.
Meie kordaminek on selles, et oleme Jeesuse moodi.
Kui tahame seda, suudame seda, kuna selleks Ta tuli.
Ta tuli muutma meid Jumala lasteks.
Ta on Jumala Poeg, kes sai lihaks ja vereks.
Jeesus tuli näitama, et kõik on võimalik sellele, kes usub.
Ta ei tulnud oma tahet teostama.
Ta oleks võinud kuningaks hakata, kuna just seda inimesed tahtsidki.
Ta teadis siiski, et on juba kuningate Kuningas.
Evangeelium on enda salgamine ja Isa tahte tegemine.
Jeesus õpetas oma elu läbi, et see on võimalik.
Seepärast ütles Ta: "Kõik on võimalik sellele, kes usub."
Kui olete silmitsi väljakutsetega,
ja miski röövib teilt Jumala rõõmu,
uurige, kuidas ja milleks te elate.
Kas teie elu eesmärgiks on kuulsus, edu ja rikastumine?
Kõigel on oma hind. Meile ei lubatud kerget elu.
Jumal on siiski lubanud meiega olla.
Kui teostame Jumala tahet,
mõtleme, et aitame Jumalat.
Sugugi mitte! Jumal aitab meid.
Üks Püha Vaimu nimedest on Elieser, 'Jumal aitab'.
Kas mäletate, kui Aabraham palus Elieserit,
kes tema juures elas,
oma pojale Iisakile naine tuua.
Antud loos on Aabraham Isa Jumala võrdkuju,
Elieser aga kujutab Püha Vaimu, ja Iisak Jeesust.
On teil meeles,
kui Aabraham viis kord Iisaki Morija mäele ohverdada?
Jumala ingel peatas teda ja ütles: "Nüüd ma tean, et sa kardad Jumalat."
Siis nägid Iisak ja Aabraham talle,
ja Aabraham kuulutas Issanda nimeks 'Issand näeb'.
Aabraham palus Elieseril Iisakile naine tuua,
ja too tõi Rebekah.
Lugu muutub huvitavaks,
kui Elieser saabus linna, kust Aabraham pärit oli.
Ta kohtus Rebekaga ja ütles Jumalale,
et kui juhtub nii ja nii,
"siis tean, et mu isand Aabraham on sinu silmis armu leidnud."
On huvitav, et Elieser toob Rebekale kinigitusi,
nagu Püha Vaim annab ande.
Lisaks tõi Elieser Iisakile pruudi.
Rebeka uskus Elieserit ja läks temaga kaasa.
Nii peab Messiagi mõrsja uskuma Püha Vaimu
ja Pühasse Vaimusse.
Peame laskma Jumalal end aidata.
Me ei saa aidata Püha Vaimu, vaid vastupidi.
Kui end salgame, võtame oma risti ja järgime Messiat,
Püha Vaim aitab meid.
Püha Vaim ei jäta meid üksi, vaid saadab meid kõikjal.
Püha Vaim meenutab meile kõike, mida Jeesus õpetas.
Püha Vaim manitseb, rahustab,
õpetab, aitab,
ja nii edasi.
Jumala Vaim aitab neid, kes tahavad abi.
Kuidas Püha Vaim teab, kas tahame abi?
Ta näeb, mida mõtleme, räägime ja teeme.
Ta teab, kui mõtleme:
"Olen tüdinud iseseisvusest, igatsen rohkem Jumala ligiolu.
Igatsen osadust Isa Jumalaga.
Tahan teha Tema tahtmist nii nagu Jeesus."
Kui mõtleme nii, räägime seda ja palvetame seda,
siis Püha Vaim muudab meid.
Kui inimene pole nõus end salgama,
on tal suur ego, mis on suureks needuseks.
Ego röövib meilt Jumala õnnistused.
Mõtlen tõelist õnnistust,
sellist nagu Aabrahamil, Taavetil, Jumala prohvetitel ja apostlitel.
Sellist õnnistust, mis oli Jeesuse elus.
Vennad-õed, meenutan teile ja endalegi iga päev,
et elame lõpuaegadel.
Homse või ülehomse kohta me ei tea.
Elame vaid lootuses ja usus Jumala Pojasse.
Peame andma end Jumalale.
Ehk mõtlete, et see tähendab annetusi,
või väikest teenimist koguduses,
või et lihtsalt avate suu ja kuulutate kellelgi evangeeliumi,
kuid Jumal ootab meilt enamat.
Inimesed küsivad, mis see maksab. Ja nii peabki küsima.
See maksab palju.
Te ei pea ristil surema nagu Jeesus,
kuna Ta on ainus, kes suutis meid õigeks teha.
Ta on Jumala Tall.
Peame siiski Jeesuse kombel andma kogu oma elu,
mitte üksnes oma raha, peret või tööd.
"Meie, meie, meie", kas mõistad, mida ma räägin?
Need pole meie, vaid Tema omad. Meie elu kuulub Talle.
Nagu Peetrus ütles, Ta on meid ostnud,
mitte hõbeda ega kullaga,
vaid oma Poja kalli verega, kus polnud mingit pattu.
Kui end salgate, võtate oma risti ja järgite Teda,
peate ehk kandma Messia kannatusi,
kuna tahate pimedusest eemale hoida,
ning olete maailma valgus ja maailma sool.
Jumal annab siiski oma abi õigel ajal.
Nagu Heebrealaste 4. ptk ütleb, on meil Messias,
ülempreester, kes on läbinud taevad.
Ta oli siin ja koges kõike, mida meiegi, kuid oli siiski patuta.
Ta oskab aidata kiusatuid ja kannatajaid,
neid, kes on raskustes.
Ta mõistab ja tahab aidata. Seepärast andis Ta Püha Vaimu.
Heebrealaste 4:16 - "Läki siis julgusega armu aujärje ette,
et me halastust saaksime ja armu abiks leiaksime
parajal ajal!"
Me ei saa tahta nii Tema abi kui oma elu.
Nagu Johannes ütles: -
"Kui keegi armastab maailma, pole temas Isa armastust".
Ta käitub nagu maailm.
Kogudustes käib palju inimesi, kelles pole Isa armastust.
Nad armastavad rohkem maailma kui Jumalat.
Kui te seda veel ei mõista, on aeg meelt parandada.
On aeg otsustada Messiat järgida.
Öelge Jumalale: "Maailm toob pimedust ja surma.
Ma ei taha seda, vaid juurduda üha enam Messiasse.
Tahan üha rohkem osadust Jumala Püha Vaimu kaudu.
Tahan teha Tema tahtmist."
Kinnitan teile midagi omaenda kogemuse põhjal.
Ütlen Talle iga päev, et tahan olla Tema moodi,
ja palun, et Ta muudaks mind,
et võiksin olla eeskujuks oma perele ja kogudusele.
Tunnistan, et kui tahate Jumala abi, siis Ta aitab.
Ta ei kuula palveid niisama,
vaid ütleb: "Kui sa hüüad mind, siis vastan sulle."
Ta on meie Taevaisa.
See ei võta kaua aega,
ainult nii palju, et õpite kannatlikkust.
See kestab seni, kuni võtab Isa tahte
ja Jumala teede õppimine.
Nüüd on otsustamise aeg. Otsustaja oled sina.
Jumal ei otsusta seda, ja mina ei otsusta sinu eest,
ega otsusta ka sinu abikaasa, lapsed või vanemad.
Teie ise otsustate iseenda eest, mitte teie pastor ega keegi teine.
Mooses ütles rahvale:
"Ma kutsun täna tunnistajaiks teie vastu taeva ja maa:
ma olen pannud su ette elu ja surma,
õnnistuse ja needuse. Vali nüüd elu ...".
Ta jätkab, et see tähendab Issanda armastamist
kogu südamest, hingest ja jõust.
See on võimalik, kuna Jumal armastas meid nii,
et andis meile pattude andeksandmise
ja võimaluse Talle läheneda.
"Mina olen tee, tõde ja elu;
keegi ei saa Isa juurde muidu kui minu kaudu."
Meie ees on avatud võimalusi.
Kui tahame seda, siis Jumal aitab meid.
See toimub ilmutuse kaudu. Kuidas ilmutuse saab?
Püha Vaimu toodud Jumala Sõna kaudu.
Praegu kasutab Püha Vaim mind, et tuua teile järgmist ilmutust:
te ei saa istuda kahel toolil ega tantsida kahes pulmas.
Valige kas Jumal või maailm.
Mina otsustasin Püha Vaimu ja Jeesuse armu abil,
et järgin Messiat.
See maksab palju, kuid see on seda väärt.
Asi pole vaid selles, mida saan siin,
vaid küsimus on ka tulevases maailmas.
"Ära karda, pisuke karjuke ...".
"Lähen Isa juurde teile aset valmistama."
Ta ootab meid Taevas.
Häda meile, kui usaldame Messiat,
et Ta aitaks meid vaid selles maailmas.
Mõned teist on kindlasti otsustanud Messiat järgida.
See pole teile vaid koguduses istumine
ja kuskile kirikkonda kuulumine,
vaid tõeline Messia järgimine tules ja vees.
Olete otsustanud, et mis ka ei juhtuks,
teie elu ei kuulu teile, vaid Jeesusele ja Tema Isale,
kellest on saanud meiegi Isa.
Kui te tõesti tahate, siis palun, et Püha Vaim täidaks teid,
ja ilmutaks teile veel asju selle kohta mida olen rääkinud.
Aga kui te ei taha,
on see teie endi otsus. Loodan, et tahate.
Soovin, et teie elu paraneks, Jeesuse nimel.
Usun, et teie, kes seda saadet vaatate,
ei vaata seda asjata.
Te ei raiska asjata oma aega.
Püha Vaim aitab saada teil Messia jüngreiks
ja tõelisteks usklikeks.
Siis imestavad inimesed: "Wow, mis sinuga on juhtunud?"
On teil meeles, kui Jeesus valis 12 jüngrit?
Üks neist oli kavaldaja, kuna temas oli algusest peale saatan.
Aga teised? Nemadki polnud mingid suurmehed.
Üks oli maksukoguja ja teised kalamehed.
Ükski neist polnud suur variser, vaimuhiiglane või rabi.
Ometi nad muutusid, kui nad täitusid Püha Vaimuga.
Nüüd tahab Püha Vaim meid muuta.
Peetrus salgas Messia, kuigi ütles: "Ma ei salga sind kunagi!"
Jeesus andis talle andeks.
Peetrus oli argpüks. Seal ta soojendas end tule ääres.
Meiegi soojendame end vahel selle maailma tule ääres.
Meil pole sealt midagi otsida.
Peame otsima Jumala palet ja Temast kinni hoidma.
See on otsimist väärt.
Selles on Püha Vaimu tuli, imeline elu,
igavene ja ülikülluslik elu.
Vennad-õed, tehkem otsus nüüd!
Õnnistus või needus? Elu või surm?
Valige siis elu!
Ärge armastage maailma, sest kõik, mis on maailmas,
lihahimu, silmahimu ja elukõrkus,
ei ole Isast, vaid maailmast.
See pärineb esimesest inimesest, kes langes.
Ta tegi pattu Jumalale mitte kuuletudes.
Ta ei võtnud Jumala sõnu tõsiselt.
Ta ei uskunud Jumala sõna.
Ta ei võtnud vastutust selle eest, mida Jumal talle öelnud oli.
Ometi pole te sellised,
kuna Messias ei surnud ega tõusnud üles asjata.
Te ei vaata seda saadet asjata. Jumalal on plaan teie jaoks.
Ta aitab teil ustav olla, kui tahate Tema tahet teha.
Ühel päeval ütleb Messias teile:
"Hästi tehtud, sina hea ja ustav sulane.
Oled ustav olnud väheses, ma panen sind palju üle.
Mine oma isanda rõõmusse."
Vennad-õed, tehkem otsus, Jeesuse nimel!
Võtke meiega ühendust.
Tahame teada, kuidas need saated teie elusid mõjutavad.
Mis nad teile annavad?
Kui elate ka väljaspool Iisraeli, kirjutage meile!
Saatke ka palvesoove, et võiksime teie eest palvetada.
Otsige meid Facebookist üles.
Kui palju meil veel aega on?
Otsige meid üles suhtlusmeediast.
Mitu minutit? - Kolm.
Otsige meid netist ja hakake meie sõpradeks.
Olen kindel, et oleme üksteisele õnnistuseks.
Nii ütleb Jumala Sõna.
Palvetan teie eest ja usun, et saate abi.
Oled ehk nõrk või haige, mina ei tea, aga Jumal teab.
Mina palvetan, aga sündigu Jumala tahtmine.
Palvetame koos. Taevaisa, aitäh Sinu sõna eest,
mille sain täna Sinu lastele vahendada.
Pole vahet, kas nad on juudid või mitte,
või on nad mehed või naised.
Tähtis on, et Sina õnnistad ja armastad neid kõiki.
Kinnita, Isa, kõiki, kes kannatavad ja kes on viletsuses.
Palvetan, et nad otsustaksid järgida Messiat,
ja teha Isa tahtmist.
Isa, ma palun Jeesuse nimel, tervenda täna haiged.
Vabasta need, kes vajavad vabanemist.
Õnnista neid, kes vajavad õnnistust.
Ja mis tähtsaim, Isa, ma palun,
et nad kõik võtaksid vastu selle, mis Sina neile annad.
Isa, Poja ja Püha Vaimu nimel.
Jeesuse, meie imelise Päästja nimel. Aamen.
Mul oli hea meel teiega olla ja on ka edaspidi.
Kui Issand lubab, saan tulevikuski teid nende saadetega õnnistada.
Shalom Jeruusalemmast, Suure Kuninga linnast!
Olen Oren Lev Ari, ühe Jeruusalemma messiaanliku koguduse pastor.
Shalom ja õnnistust Jeesuse nimel! Aamen.
Tõlge: Monika Jaaguri